title: 2007/546/ES: Sklep Sveta z dne 22. marca 2007 o podpisu in začasni uporabi Protokola k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Republiko Moldavijo na drugi strani zaradi pristopa Republike Bolgarije in Romunije k SPS

text:
               3.8.2007

               SL

               Uradni list Evropske unije

               L 202/19

         SKLEP SVETA
   z dne 22. marca 2007
   o podpisu in začasni uporabi Protokola k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Republiko Moldavijo na drugi strani zaradi pristopa Republike Bolgarije in Romunije k SPS
   (2007/546/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), členov 55, 57(2), 71, 80(2), 93, 94, 133 in 181a v povezavi z drugim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju Pogodbe o pristopu Republike Bolgarije in Romunije ter zlasti člena 4(3) Pogodbe,
   ob upoštevanju Akta o pristopu Republike Bolgarije in Romunije in zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               Svet je 23. oktobra 2006 pooblastil Komisijo, v imenu Skupnosti in njenih držav članic, za pogajanja z Moldavijo o Protokolu k Sporazumu o partnerstvu in sodelovanju med Evropskima skupnostma in njunimi državami članicami ter Moldavijo (1) zaradi upoštevanja pristopa Republike Bolgarije in Romunije k Evropski uniji.

               (2)

               Ob upoštevanju njegove morebitne poznejše sklenitve je treba Protokol, parafiran 22. februarja 2007, podpisati v imenu Evropskih skupnosti in njunih držav članic.

               (3)

               Protokol je treba začasno uporabljati od 1. januarja 2007 do zaključka ustreznih postopkov za njegovo formalno sklenitev –

         SKLENIL:
   Člen 1
   Predsednik Sveta je s tem sklepom pooblaščen, da imenuje osebo(-e), pooblaščeno(-e), da v imenu Evropskih skupnosti in njunih držav članic podpiše(-jo) Protokol k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Republiko Moldavijo na drugi strani zaradi upoštevanja pristopa Republike Bolgarije in Romunije k SPS, ob upoštevanju morebitne poznejše sklenitve Protokola.
   Besedilo Protokola je priloženo k temu sklepu.
   Člen 2
   Do začetka njegove veljavnosti se Protokol začasno uporablja od 1. januarja 2007.

      V Bruslju, 22. marca 2007

            Za Svet

            Predsednik

         W. TIEFENSEE

      (1)  UL L 181, 24.6.1998, str. 3.
    ---documentbreak---

               3.8.2007

               SL

               Uradni list Evropske unije

               L 202/21

         PROTOKOL
   k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Republiko Moldavijo na drugi strani zaradi pristopa Republike Bolgarije in Romunije k SPS
   KRALJEVINA BELGIJA,
   REPUBLIKA BOLGARIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   ROMUNIJA,
   REPUBLIKA SLOVENIJA,
   SLOVAŠKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljevanju „države članice“, ki jih predstavlja Svet Evropske unije, ter
   EVROPSKA SKUPNOST IN EVROPSKA SKUPNOST ZA ATOMSKO ENERGIJO,
   v nadaljevanju „Skupnosti“, ki ju zastopata Svet Evropske unije in Evropska komisija,
   na eni strani in
   REPUBLIKA MOLDAVIJA
   na drugi strani,
   v nadaljevanju „pogodbenice“ za namene tega protokola, so se –
   OB UPOŠTEVANJU določb Pogodbe med Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Velikim vojvodstvom Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko, Kraljevino Švedsko, Združenim kraljestvom Velike Britanije in Severne Irske (državami članicami Evropske unije) ter Republiko Bolgarijo in Romunijo o pristopu Republike Bolgarije in Romunije k Evropski uniji, ki je bila podpisana v Luxembourgu 25. aprila 2005 in je začela veljati 1. januarja 2007,
   OB UPOŠTEVANJU novih okoliščin v odnosih med Republiko Moldavijo in Evropsko unijo zaradi pristopa dveh novih držav članic k EU, kar ponuja priložnosti in pomeni tudi izzive za sodelovanje med Republiko Moldavijo in Evropsko unijo,
   OB UPOŠTEVANJU želje pogodbenic po zagotovitvi izpolnjevanja ter izvajanja ciljev in načel SPS –
   DOGOVORILE O NASLEDNJEM:
   Člen 1
   Republika Bolgarija in Romunija sta pogodbenici Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Moldavijo na drugi strani, podpisanega v Bruslju 28. novembra 1994, z začetkom veljavnosti 1. julija 1998 (v nadaljevanju „Sporazum“), ter na enak način kot ostale države članice Skupnosti sprejmeta in upoštevata besedila Sporazuma, skupnih izjav, deklaracij in izmenjav pisem, priloženih k sklepni listini, podpisanih istega dne, in Protokola k Sporazumu z dne 10. aprila 1997, ki je začel veljati 12. oktobra 2000, ter Protokola k Sporazumu z dne 29. aprila 2004.
   Člen 2
   Ta protokol je sestavni del Sporazuma.
   Člen 3
   1.   Ta protokol odobrijo Skupnosti, Svet Evropske unije v imenu držav članic in Republika Moldavija v skladu s svojimi postopki.
   2.   Pogodbenice se medsebojno uradno obvestijo o dokončanju postopkov iz prejšnjega odstavka. Listine o odobritvi se deponirajo pri Generalnem sekretariatu Sveta Evropske unije.
   Člen 4
   1.   Ta protokol začne veljati prvi dan prvega meseca po dnevu deponiranja zadnje listine o odobritvi.
   2.   Do njegovega začetka veljavnosti se ta protokol začasno uporablja z učinkom od 1. januarja 2007.
   Člen 5
   1.   Besedila Sporazuma, sklepne listine in vseh dokumentov, ki so ji priloženi, ter protokolov k sporazumom z dne 10. aprila 1997 in 29. aprila 2004 so sestavljena v bolgarskem in romunskem jeziku.
   2.   Ta besedila so priložena k temu protokolu in so enako verodostojna kot besedila v drugih jezikih, v katerih so sestavljeni Sporazum, sklepna listina in dokumenti, ki so ji priloženi, ter protokola k sporazumom z dne 10. aprila 1997 in 29. aprila 2004.
   Člen 6
   Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in moldavskem jeziku, pri čemer je vsako od teh besedil enako verodostojno.

      Съставено в Брюксел на седемнадесети април две хиляди и седма година.
      Hecho en Bruselas, el diecisiete de abril de dos mil siete.
      V Bruselu dne sedmnáctého dubna dva tisíce sedm.
      Udfærdiget i Bruxelles den syttende april to tusind og syv.
      Geschehen zu Brüssel am siebzehnten April zweitausendsieben.
      Kahe tuhande seitsmenda aasta aprillikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα επτά Απριλίου δύο χιλιάδες επτά.
      Done at Brussels on the seventeenth day of April in the year two thousand and seven.
      Fait à Bruxelles, le dix-sept avril deux mille sept.
      Fatto a Bruxelles, addì diciassette aprile duemilasette.
      Briselē, divi tūkstoši septītā gada septiņpadsmitajā aprīlī.
      Priimta du tūkstančiai septintųjų metų balandžio septynioliktą dieną Briuselyje.
      Kelt Brüsszelben, a kettőezer-hetedik év április havának tizenhetedik napján.
      Magħmul fi Brussell, fis-sbatax jum ta' April tas-sena elfejn sebgħa.
      Gedaan te Brussel, de zeventiende april tweeduizend zeven.
      Sporządzono w Brukseli dnia siedemnastego kwietnia dwa tysiące siódmego.
      Feito em Bruxelas, em dezassete de Abril de dois mil e sete.
      Încheiat la Bruxelles la șaptesprezece aprilie, anul două mii șapte.
      V Bruseli dňa sedemnásteho apríla dvetisícsedem.
      V Bruslju, sedemnajstega aprila leta dva tisoč sedem.
      Tehty Brysselissä seitsemäntenätoista päivänä huhtikuuta vuonna kaksituhattaseitsemän.
      Som skedde i Bryssel den sjuttonde april tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Мοлдοва
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica moldova
         Moldovas Republikas vārdā
         Moldovas Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar


title: Sklep Sveta 2010/766/SZVP z dne 7. decembra 2010 o spremembah Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo

text:
               11.12.2010

               SL

               Uradni list Evropske unije

               L 327/49

         SKLEP SVETA 2010/766/SZVP
   z dne 7. decembra 2010
   o spremembah Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28 in 43(2) Pogodbe,
   ob upoštevanju naslednjega:

               (1)

               Svet je 10. novembra 2008 sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1).

               (2)

               Svet je 8. decembra 2009 oziroma 30. julija 2010 sprejel Sklepa 2009/907/SZVP (2) in 2010/437/SZVP (3) o spremembah Skupnega ukrepa 2008/851/SZVP.

               (3)

               Piratstvo in oboroženi ropi pred somalsko obalo še naprej ogrožajo ladijski promet na tem območju, zlasti pa zagotavljanje pomoči v hrani somalskemu prebivalstvu v okviru Svetovnega programa za hrano.

               (4)

               Varnostni svet Združenih narodov je 23. novembra 2010 sprejel Resolucijo 1950 (2010).

               (5)

               Vojaška operacija Evropske unije iz Skupnega ukrepa 2008/851/SZVP (v nadaljnjem besedilu: vojaška operacija EU) bi morala biti podaljšana do 12. decembra 2012.

               (6)

               Opredelitev oseb, za katere obstaja verjetnost premestitve v skladu s členom 12 Skupnega ukrepa 2008/851/SZVP, bi bilo treba pojasniti v skladu z določbami Konvencije Združenih narodov o pomorskem mednarodnem pravu.

               (7)

               Skupni ukrep 2008/851/SZVP bi bilo treba spremeniti na podlagi izkušenj iz prvih dveh let vojaške operacije EU, da bi omogočili zbiranje podatkov o fizičnih značilnostih in prenos nekaterih osebnih podatkov, kot so prstni odtisi osumljenih oseb, s čimer bi se olajšala njihova identifikacija, izsleditev in morebitni pregon. Takšna obdelava bi se morala izvesti v skladu s členom 6 Pogodbe o Evropski uniji.

               (8)

               Tudi zaradi praktičnih razlogov je potrebno zagotoviti možnost izmenjave zaupnih informacij na območju operacij.

               (9)

               Zato bi bilo treba ustrezno spremeniti Skupni ukrep 2008/851/SZVP –

         SPREJEL NASLEDNJI SKLEP:
   Člen 1
   Skupni ukrep 2008/851/SZVP se spremeni:

               1.

               v členu 2 se točka (e) nadomesti z naslednjim:

                           „(e)

                           za morebitno izvrševanje sodnega pregona s strani pristojnih držav članic pod pogoji iz člena 12 lahko na območjih, kjer je prisotna, pripre, pridrži in premešča osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa, ter zaseže ladje piratov ali oboroženih roparjev ali ladje, ki so bile zajete v dejanju piratstva ali oboroženega ropa in so v rokah piratov ali oboroženih roparjev, kot je navedeno v členih 101 in 103 Konvencije Združenih narodov o pomorskem mednarodnem pravu, ter prav tako lahko zaseže lastnino, ki se nahaja na teh ladjah;“;

               2.

               v členu 2 se dodata naslednja odstavka:

                           „(h)

                           v skladu z veljavno zakonodajo zbira podatke o osebah iz odstavka (e) v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi;

                           (i)

                           za namene širjenja podatkov prek kanalov Interpola in preverjanja podatkov s podatkovnimi bazami Interpola nacionalnim centralnim uradom Mednarodne organizacije kriminalistične policije - Interpol v državah članicah s sedežem operativnega štaba v skladu z dogovorom, ki se sklene med poveljnikom operacije EU in vodjo nacionalnega centralnega urada, pošilja naslednje podatke:

                                       —

                                       osebne podatke o osebah iz točke (e) v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi, in naslednje podatke, razen drugih osebnih podatkov: priimek, dekliški priimek, imena in morebitne vzdevke ali privzeta imena; datum in kraj rojstva, državljanstvo, spol, stalno prebivališče, poklic in začasno prebivališče; podatke o vozniških dovoljenjih, osebnih dokumentih in potovalnih listih. Atalanta teh osebnih podatkov, potem ko jih je posredovala Interpolu, ne hrani več,

                                       —

                                       podatke o opremi, ki jo uporabljajo te osebe.“;

               3.

               v členu 12 se odstavek 1 nadomesti z naslednjim:
               „1.   Na podlagi sprejetja izvrševanja sodne pristojnosti držav članic ali tretjih držav s strani Somalije na eni strani in na podlagi člena 105 Konvencije Združenih narodov o pomorskem mednarodnem pravu na drugi strani se osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa v somalskih teritorialnih vodah ali na odprtem morju, kot je navedeno v členih 101 in 103 Konvencije Združenih narodov o pomorskem mednarodnem pravu, in so priprte ali pridržane z namenom izvršitve njihovega sodnega pregona, ter lastnina, uporabljena pri storitvi teh dejanj, predajo:

                           —

                           pristojnim organom države članice ali tretje države, ki sodeluje v operaciji, pod katere zastavo pluje ladja, ki je izvršila prijetje, ali

                           —

                           če ta država ne more ali ne želi izvrševati svoje sodne pristojnosti, državi članici ali tretji državi, ki želi izvrševati sodno pristojnost nad temi osebami in sredstvi.“;

               4.

               v členu 15 se doda naslednji odstavek 3:
               „3.   VP se pooblasti, da skupnim pomorskim silam (CMF) pod vodstvom Združenih držav Amerike, prek njihovega štaba, ter tretjim državam, ki ne sodelujejo v CMF, in mednarodnim organizacijam, prisotnim na območju vojaške operacije EU, na podlagi vzajemnosti posreduje tajne informacije in dokumente EU stopnje RESTREINT UE, pridobljene za namene vojaške operacije EU, kadar je takšno posredovanje na območju operacije nujno iz operativnih razlogov, pri tem pa ravna skladno s predpisi Sveta o varovanju tajnosti in dogovori med VP in pristojnimi organi navedenih tretjih strani.“;

               5.

               v členu 16 se odstavek 3 nadomesti z naslednjim:
               „3.   Vojaška operacija EU se zaključi dne 12. decembra 2012.“.

         Člen 2
   Ta sklep začne veljati z dnem sprejetja.

      V Bruslju, 7. decembra 2010

            Za Svet

            Predsednik

         D. REYNDERS

      (1)  UL L 301, 12.11.2008, str. 33.

      (2)  UL L 322, 9.12.2009, str. 27.

      (3)  UL L 210, 11.8.2010, str. 33.


title: Sklep Evropskega parlamenta in Sveta z dne 18. decembra 2003 o uporabi instrumenta prilagodljivosti za obnovo Iraka v skladu s točko 24 Medinstitucionalnega sporazuma z dne 6. maja 1999

text:
Pomembno pravno obvestilo

|

32004D0155

Uradni list L 054 , 23/02/2004 str. 0001 - 0002

		Sklep Evropskega parlamenta in Svetaz dne 18. decembra 2003o uporabi instrumenta prilagodljivosti za obnovo Iraka v skladu s točko 24 Medinstitucionalnega sporazuma z dne 6. maja 1999(2004/155/ES)EVROPSKI PARLAMENT IN SVET EVROPSKE UNIJE STA –ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [1] in zlasti odstavka 24 tega sporazuma,ob upoštevanju predloga Komisije [2],ob upoštevanju naslednjega:(1) Po zasedanju Evropskega sveta 19. in 20. junija 2003 v Solunu je Komisija predlagala, naj delež prispevka Skupnosti v obdobju 2003–2004 znaša 200 milijonov EUR, pri čemer se znesek 40 milijonov EUR sprosti v letu 2003, znesek 160 milijonov EUR pa v letu 2004.(2) Znesek, ki je predviden za leto 2004, ni bil vključen v predhodni predlog proračuna za leto 2004. Skladno s tem je Komisija predlagala načrtovanje 160 milijonov EUR pod novo, namensko proračunsko postavko, ki je bila oblikovana z amandmajem k predlogu proračuna za leto 2004 (člen 19 08 07). Na usklajevalnem sestanku 24. novembra 2003 sta Evropski parlament in Svet sprejela ta amandma v višini 160 milijonov EUR k proračunski postavki, vzpostavljeni za "Pomoč za obnovo Iraka" in uporabo instrumenta prilagodljivosti v višini 95 milijonov EUR –SPREJELA NASLEDNJI SKLEP:Člen 1Za splošni proračun Evropske unije za proračunsko leto 2004 (v nadaljevanju "proračun za leto 2004") se uporabi instrument prilagodljivosti za zagotovitev zneska 95000000 EUR v obliki odobritev za prevzem obveznosti.Ta znesek se uporabi za financiranje pomoči za obnovo Iraka, ki jo zajema številka 4 "Zunanji ukrepi" finančnega načrta, v skladu z novim členom 19 08 07 proračuna za leto 2004.Člen 2Ta sklep se objavi v Uradnem listu Evropske unije hkrati s proračunom za leto 2004.V Strasbourgu, 18. decembra 2003Za Evropski parlamentPredsednikPat CoxZa SvetPredsednikGianluigi Magri[1] UL C 172, 18.6.1999, str. 1. Sporazum, spremenjen s Sklepom Evropskega Parlamenta in Sveta 2003/429/ES (UL L 147, 14.6.2003, str. 25).[2] Še neobjavljeno v Uradnem listu.--------------------------------------------------


title: 2012/673/EU: Sklep Sveta z dne 25. oktobra 2012 o začetku avtomatizirane izmenjave podatkov o DNK na Cipru

text:
               31.10.2012

               SL

               Uradni list Evropske unije

               L 302/12

         SKLEP SVETA
   z dne 25. oktobra 2012
   o začetku avtomatizirane izmenjave podatkov o DNK na Cipru
   (2012/673/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) in zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Ciper je v skladu s členom 36(2) Sklepa 2008/615/PNZ obvestil generalni sekretariat Sveta o nacionalnih zbirkah podatkov o preiskavah DNK, za katere se uporabljajo členi 2 do 6 navedenega sklepa, ter o pogojih za avtomatizirano iskanje iz člena 3(1) navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Ciper je izpolnil vprašalnik o varstvu podatkov in vprašalnik o izmenjavi podatkov o DNK.

               (7)

               Ciper je opravil uspešen preskus z Avstrijo.

               (8)

               Na Cipru je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Ciper za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičen prejemati in pošiljati osebne podatke na podlagi členov 3 in 4 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 25. oktobra 2012

            Za Svet

            Predsednica

         E. MAVROU

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2013/557/EU: Sklep Evropskega parlamenta z dne 17. aprila 2013 o zaključku poslovnih knjig Organa evropskih regulatorjev za elektronske komunikacije za proračunsko leto 2011

text:
               16.11.2013

               SL

               Uradni list Evropske unije

               L 308/168

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Organa evropskih regulatorjev za elektronske komunikacije za proračunsko leto 2011
   (2013/557/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Organa evropskih regulatorjev za elektronske komunikacije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Organa evropskih regulatorjev za elektronske komunikacije za proračunsko leto 2011, skupaj z odgovori organa (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (4), zlasti člena 13 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0066/2013),

               1.

               odobri zaključek poslovnih knjig Organa evropskih regulatorjev za elektronske komunikacije za proračunsko leto 2011;

               2.

               naroči svojemu predsedniku, naj ta sklep posreduje upravnemu vodji Organa evropskih regulatorjev za elektronske komunikacije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 8.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 337, 18.12.2009, str. 1.

      (5)  UL L 357, 31.12.2002, str. 72.


title: Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020

text:
               7.10.2015

               SL

               Uradni list Evropske unije

               L 260/23

         SKLEP SVETA (EU, EURATOM) 2015/1790
   z dne 1. oktobra 2015
   o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 300(2) ter člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Sklepa Sveta (EU) 2015/1157 z dne 14. julija 2015 o sestavi Evropskega ekonomsko-socialnega odbora (1),
   ob upoštevanju predlogov vsake države članice,
   po posvetovanju z Evropsko komisijo,
   ob upoštevanju naslednjega:

               (1)

               Na podlagi Sklepa Sveta 2010/570/EU, Euratom (2) se mandat sedanjih članov Evropskega ekonomsko-socialnega odbora izteče 20. septembra 2015. Zato bi bilo treba člane imenovati za obdobje petih let od 21. septembra 2015.

               (2)

               Vsaka država članica je morala Svetu predložiti seznam kandidatov, ki ga sestavljajo predstavniki organizacij delodajalcev in delojemalcev ter drugi predstavniki civilne družbe, predvsem s socialno-ekonomskega, civilnega, poklicnega in kulturnega področja, in ki se imenujejo za člane Evropskega ekonomsko-socialnega odbora.

               (3)

               Svet je 18. septembra 2015 sprejel Sklep (EU, Euratom) 2015/1600 (3) o imenovanju članov, ki so jih predlagale belgijska, bolgarska, češka, danska, nemška, estonska, grška, irska, španska, francoska, hrvaška, italijanska, ciprska, latvijska, luksemburška, madžarska, malteška, avstrijska, poljska, portugalska, romunska, slovenska, slovaška, finska in švedska vlada ter vlada Združenega kraljestva, in devetih članov, ki jih je predlagala nizozemska vlada, za obdobje od 21. septembra 2015 do 20. septembra 2020. Članov, katerih imenovanje ni bilo sporočeno Svetu do 8. septembra 2015, ni bilo mogoče vključiti v Sklep (EU, Euratom) 2015/1600.

               (4)

               Seznam s tremi člani, ki jih je predlagala nizozemska vlada, in seznam s člani, ki jih je predlagala litovska vlada, sta bila Svetu predložena 14. septembra 2015 oziroma 17. septembra 2015. Te člane bi bilo treba imenovati za enako obdobje od 21. septembra 2015 do 20. septembra 2020 kot člane, imenovane v skladu s Sklepom (EU, Euratom) 2015/1600. Ta sklep bi bilo zato treba uporabljati retroaktivno od 21. septembra 2015 –

         SPREJEL NASLEDNJI SKLEP:
   Člen 1
   Za člane Evropskega ekonomsko-socialnega odbora se za obdobje od 21. septembra 2015 do 20. septembra 2020 imenujejo osebe, navedene v Prilogi k temu sklepu.
   Člen 2
   Ta sklep začne veljati na dan sprejetja.
   Učinkovati začne 21. septembra 2015.

      V Luxembourgu, 1. oktobra 2015

            Za Svet

            Predsednik

         E. SCHNEIDER

      (1)  UL L 187, 15.7.2015, str. 28.

      (2)  Sklep Sveta 2010/570/EU, Euratom z dne 13. septembra 2010 o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (UL L 251, 25.9.2010, str. 8).

      (3)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      PRILOGA

         ПРИЛОЖЕНИЕ – ANEXO – PŘÍLOHA – BILAG – ANHANG – LISA

         ΠΑΡΑΡΤΗΜΑ – ANNEX – ANNEXE – PRILOG – ALLEGATO – PIELIKUMS

         PRIEDAS – MELLÉKLET – ANNESS – BIJLAGE – ZAŁĄCZNIK

         ANEXO – ANEXĂ – PRÍLOHA – PRILOGA – LIITE – BILAGA

         Членове/Miembros/Členové/Medlemmer/Mitglieder/Liikmed

            Μέλη/Members/Membres/Članovi/Membri/Locekļi

         Nariai/Tagok/Membri/Leden/Członkowie

         Membros/Membri/Členovia/Člani/Jäsenet/Ledamöter

      LIETUVA
      Mr Alfredas JONUŠKA
      Director General, Šiauliai Chamber of Commerce, Industry and Crafts
      Mr Linas LASIAUSKAS
      Director General, Lithuanian Apparel and Textile Industry Association
      Mr Gintaras MORKIS
      Deputy Director-General, Lithuanian Confederation of Industrialists
      Ms Tatjana BABRAUSKIENĖ
      International secretary, Lithuanian Education Trade Union
      Ms Daiva KVEDARAITĖ
      International secretary, Lithuanian Trade Union „Solidarity“
      Ms Irena PETRAITIENĖ
      Chair, Lithuanian civil servants', budget and public institutions employees' trade union
      Mr Mindaugas MACIULEVIČIUS
      Director, Agricultural cooperative „Lithuanian Quality“
      Mr Vitas MAČIULIS
      Business Consultant, State Research Institute of Physical and Technological Sciences Centre
      President, Lithuanian Solar Energy Association
      Ms Indrė VAREIKYTĖ
      Director, Public Institution „SOS Projects“
      NEDERLAND
      Mr Joost VAN IERSEL
      Former Chairman of The Hague Chamber of Commerce
      Lecturer and author of articles on political economy and Europe
      Mr Johannes Gertrudis Wilhelmina SIMONS
      Chair of the seniors of the Benelux Interuniversity Association of Transport Economists (BIVEC)
      Emeritus Professor of Transport Economics, Free University of Amsterdam
      Mr Cornelis Willibrordus Maria LUSTENHOUWER
      Director/General Counsel and Chief Compliance Officer of DELTA N.V. in Middelburg (NL)


title: European Parliament decision on the request for defence of the immunity and privileges of Koldo Gorostiaga (2004/2102(IMM))

text:
Pomembno pravno obvestilo

|

52005DP0024

Uradni list 304 E , 01/12/2005 str. 0091 - 0092

		P6_TA(2005)0024Zahteva za zaščito poslanske imunitete in privilegijev Kolda GorostiageSklep Evropskega parlamenta o zahtevi za zaščito poslanske imunitete in privilegijev Kolda Gorostiage (2004/2102(IMM))Evropski parlament,- ob upoštevanju zahteve Kolda Gorostiage z dne 7. julija 2004 za zaščito imunitete v zvezi s sodnim postopkom pred francoskim sodiščem, ki je bila na plenarnem zasedanju objavljena 22. julija 2004,- ob upoštevanju členov 8, 9 in 10 Protokola o privilegijih in imunitetah Evropskih skupnosti z dne 8. aprila 1965 ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,- ob upoštevanju sodb Sodišča Evropskih skupnosti z dne 12. maja 1964 in 10. julija 1986 [1],- ob upoštevanju členov 6(3) in 7 svojega Poslovnika,- ob upoštevanju poročila Odbora za pravne zadeve (A6-0006/2005),A. ker je bil Koldo Gorostiaga v Evropski parlament izvoljen na petih neposrednih volitvah, ki so potekale 13. junija 1999, in ker je bila veljavnost njegovega mandata potrjena 15. decembra 1999 [2], njegov mandat pa je potekel 19. julija 2004,B. ker se je Koldo Gorostiaga pritožil, da mu je prvostopenjsko sodišče v Parizu zaseglo določeno vsoto denarja in ker trdi, da mu je ta znesek v obliki dodatkov izplačal Parlament,C. ker Koldo Gorostiaga trdi, da zaseg njegove domnevne lastnine predstavlja kršitev Protokola o privilegijih in imunitetah,D. ker se Koldo Gorostiaga pritožuje, da naj bi drugi preiskovalni senat pritožbenega sodišča v Parizu v sodbi z dne 11. junija 2004 odločil, da je "v preiskovalnem postopku", in da to predstavlja kršitev Protokola o privilegijih in imunitetah,E. ker na osnovi dokaznega gradiva, ki ga je predložil, Kolda Gorostiage ne ščiti parlamentarna imuniteta v zvezi z zahtevami, ki so bile predstavljene predsedniku Evropskega parlamenta,1. sklene, da ne ščiti imunitete in privilegijev Kolda Gorostiage.[1] Glej primer 101/63: Wagner proti Fohrmannu in Krierju [1964] ECR 195 in primer 149/85: Wybot proti Faureju in drugimi [1986] ECR 2391.[2] Sklep Evropskega parlamenta o preverjanju mandatov poslancev po petih neposrednih volitvah v Evropski parlament od 10. do 13. junija 1999 (UL C 296, 18.10.2000, str. 93).--------------------------------------------------


title: 2005/456/ES, Euratom: Sklep Sveta z dne 13. junija 2005 o imenovanju člana Evropskega ekonomsko-socialnega odbora

text:
               23.6.2005

               SL

               Uradni list Evropske unije

               L 160/27

         SKLEP SVETA
   z dne 13. junija 2005
   o imenovanju člana Evropskega ekonomsko-socialnega odbora
   (2005/456/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2002/758/ES, Euratom z dne 17. septembra 2002 o imenovanju članov Ekonomsko-socialnega odbora za obdobje od 21. septembra 2002 do 20. septembra 2006 (1),
   ob upoštevanju predloga za imenovanje, ki ga je podala italijanska vlada,
   ob upoštevanju mnenja Komisije,
   ob upoštevanju naslednjega:
   Po odstopu g. Giacomina TARICCA, o katerem je bil Svet obveščen 28. oktobra 2004, se je sprostilo mesto člana Evropskega ekonomsko-socialnega odbora –
   SKLENIL:
   Člen 1
   G. Angelo GRASSO se imenuje za člana Evropskega ekonomsko-socialnega odbora in zamenja g. Giacomina TARICCA za preostanek mandata, ki se izteče 20. septembra 2006.
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Luxembourgu, 13. junija 2005

            Za Svet

            Predsednik

         J. ASSELBORN

      (1)  UL L 253, 21.9.2002, str. 9.


title: 2007/745/ES: Sklep Sveta z dne 28. septembra 2007 o podpisu in začasni uporabi Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007, in Sklepne listine

text:
               21.11.2007

               SL

               Uradni list Evropske unije

               L 303/9

         SKLEP SVETA
   z dne 28. septembra 2007
   o podpisu in začasni uporabi Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007, in Sklepne listine
   (2007/745/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 150(4) in 157(3) v povezavi s prvim stavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Sklep št. 1718/2006/ES Evropskega parlamenta in Sveta z dne 15. novembra 2006 o izvajanju podpornega programa za evropski avdiovizualni sektor (MEDIA 2007) (1) in zlasti člen 8 Sklepa določa, da je v skladu s pogoji, določenimi s sporazumi med zainteresiranimi stranmi, program na podlagi dodatnih odobrenih sredstev odprt tudi za sodelovanje držav, ki so pogodbenice Konvencije Sveta Evrope o čezmejni televiziji, poleg tistih ki so članice Efte in pogodbenice Sporazuma EGP, ter niso kandidatke za pristop k Evropski uniji.

               (2)

               Svet je pooblastil Komisijo, da se v imenu Evropske skupnosti pogaja o sklenitvi sporazuma, ki bo Švicarski konfederaciji omogočil sodelovanje programu Skupnosti MEDIA 2007, in o sklepni listini k temu sporazumu.

               (3)

               Pogajanja so bila zaključena 2. julija 2007 s parafiranjem osnutka Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007 (v nadaljnjem besedilu „Sporazum“), in Sklepne listine.

               (4)

               Člen 13 Sporazuma določa, da se Sporazum začasno uporablja od 1. septembra 2007.

               (5)

               Sporazum in Sklepno listino bi bilo treba podpisati, s pridržkom kasnejše sklenitve –

         SKLENIL:
   Člen 1
   Podpis Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007 (v nadaljnjem besedilu „Sporazum“), in Sklepne listine se odobri v imenu Skupnosti, s pridržkom sklenitve.
   Besedili Sporazuma in Sklepne listine sta priloženi temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma in Sklepne listine v imenu Evropske skupnosti, s pridržkom sklenitve.
   Člen 3
   Sporazum se začasno uporablja od 1. septembra 2007.
   Člen 4
   Komisija zastopa Skupnost v Skupnem odboru, ustanovljenem s členom 8 Sporazuma.
   Člen 5
   Ta sporazum je povezan s sedmimi sporazumi s Švicarsko konfederacijo, podpisanimi 21. junija 1999 in sklenjenimi s Sklepom Sveta in Komisije 2002/309/ES, Euratom, z dne 4. aprila 2002 (2).
   Če se sporazumi iz prvega odstavka tega člena odpovejo, se Sporazum ne podaljša oziroma ni predmet ponovnih pogajanj v skladu s členom 12 Sporazuma.
   Člen 6
   Ta sklep se objavi v Uradnem listu Evropske unije.

      V Bruslju, 28. septembra 2007

            Za Svet

            Predsednik

         M. PINHO

      (1)  UL L 327, 24.11.2006, str. 12.

      (2)  UL L 114, 30.4.2002, str. 1.
    ---documentbreak---

               21.11.2007

               SL

               Uradni list Evropske unije

               L 303/11

         SPORAZUM
   med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007
   EVROPSKA SKUPNOST (v nadaljnjem besedilu „Skupnost“)
   na eni strani
   in ŠVICARSKA KONFEDERACIJA (v nadaljnjem besedilu „Švica“)
   na drugi strani,
   v nadaljnjem besedilu „pogodbenici“, sta se –
   KER je Skupnost v skladu s Sklepom št. 1718/2006/ES Evropskega parlamenta in Sveta z dne 15. novembra 2006 o izvajanju podpornega programa za evropski avdiovizualni sektor (MEDIA 2007) (1) (v nadaljnjem besedilu „Sklep o uvedbi programa MEDIA 2007“) uvedla podporni program za evropski avdiovizualni sektor;
   KER člen 8 Sklepa o uvedbi programa MEDIA 2007 pod določenimi pogoji predvideva sodelovanje tretjih držav, ki so pogodbenice Konvencije Sveta Evrope o čezmejni televiziji, poleg tistih, ki so članice Efte in pogodbenice Sporazuma EGP, ter niso kandidatke za pristop k Evropski uniji, na podlagi dodatnih odobrenih sredstev in posebnih postopkov, ki se določijo v sporazumih med zadevnimi stranmi;
   KER zgoraj navedena določba pogojuje odprtje programa za te tretje države s predhodnim preverjanjem združljivosti njihovih zakonodaj s pravnim redom Skupnosti;
   KER je Švica sodelovala v programih MEDIA Plus in MEDIA Usposabljanje, ki sta se končala 31. decembra 2006;
   KER se Švica obvezuje, da bo dopolnila svoj zakonodajni okvir, da bi zagotovila zahtevano stopnjo združljivosti s pravnim redom Skupnosti; ker zato Švica na dan začetka veljavnosti tega sporazuma izpolnjuje pogoje za sodelovanje, določene v členu 8 Sklepa o uvedbi programa MEDIA 2007;
   KER zlasti sodelovanje med Skupnostjo in Švico pri uresničevanju ciljev, določenih za program MEDIA 2007 v okviru dejavnosti nadnacionalnega sodelovanja, ki vključujejo Skupnost in Švico, po svoji naravi izboljšuje učinek različnih dejavnosti, ki se izvajajo na osnovi navedenega programa, in zvišuje stopnjo usposobljenosti človeških virov v Skupnosti in v Švici;
   KER imata pogodbenici skupni interes za razvoj evropske panoge avdiovizualnih programov v okviru širšega sodelovanja;
   KER zato pogodbenici pričakujeta obojestransko korist od sodelovanja Švice v programu MEDIA 2007 –
   DOGOVORILI O NASLEDNJEM:
   Člen 1
   Predmet sporazuma
   Namen sodelovanja med Skupnostjo in Švico, vzpostavljenega s tem sporazumom, je sodelovanje Švice v vseh dejavnostih programa MEDIA 2007. Če v tem sporazumu ni določeno drugače, se bo to izvajalo z ustreznim upoštevanjem ciljev, meril, postopkov in rokov, določenih v Sklepu o uvedbi programa MEDIA 2007.
   Člen 2
   Združljivost zakonodajnih okvirov
   Da na dan začetka veljavnosti tega sporazuma Švica lahko izpolnjuje pogoje za sodelovanje, določene v Sklepu o uvedbi programa MEDIA 2007, Švica izvede ukrepe, opisane v Prilogi I, z namenom dopolniti svoj zakonodajni okvir in tako zagotoviti zahtevano stopnjo združljivosti s pravnim redom Skupnosti.
   Člen 3
   Upravičenost
   Razen, če v tem sporazumu ni določeno drugače:

               1.

               so pogoji za sodelovanje organizacij in posameznikov iz Švice pri vsaki od dejavnosti enaki pogojem, ki se uporabljajo za organizacije in posameznike iz držav članic Skupnosti;

               2.

               določajo upravičenost ustanov, organizacij in posameznikov iz Švice zadevne določbe Sklepa o uvedbi programa MEDIA 2007;

               3.

               da bi se programu zagotovila skupnostna razsežnost, morajo vsi projekti in dejavnosti, ki zahtevajo evropsko partnerstvo, za izpolnitev pogojev za pridobitev finančne pomoči Skupnosti vključevati vsaj enega partnerja iz ene od držav članic Skupnosti. Ostali projekti in dejavnosti morajo imeti jasno evropsko in skupnostno razsežnost.

         Člen 4
   Postopki
   1.   Pogoji za predložitev, ocenjevanje in izbor vlog ustanov, organizacij in posameznikov iz Švice so enaki pogojem, ki se uporabljajo za upravičene ustanove, organizacije in posameznike iz držav članic Skupnosti.
   2.   Skladno z zadevnimi določbami Sklepa o uvedbi programa MEDIA 2007 lahko Komisija Evropskih skupnosti (v nadaljnjem besedilu „Komisija“) pri imenovanju neodvisnih strokovnjakov za pomoč pri ocenjevanju projektov uporabi tudi švicarske strokovnjake.
   3.   Pri vseh stikih s Komisijo se v postopkih v zvezi z vlogami, v pogodbah, v predloženih poročilih in v vseh ostalih upravnih vidikih programa uporablja eden od uradnih jezikov Skupnosti.
   Člen 5
   Nacionalne strukture
   1.   Švica vzpostavi ustrezne strukture in mehanizme na nacionalni ravni in sprejme vse ostale potrebne ukrepe za nacionalno usklajevanje in organiziranje dejavnosti za izvajanje programa MEDIA 2007 v skladu z zadevnimi določbami Sklepa o uvedbi programa MEDIA 2007. Švica se zlasti obvezuje, da bo v sodelovanju s Komisijo ustanovila MEDIA Desk.
   2.   Najvišja finančna podpora, ki jo program lahko dodeli za dejavnosti MEDIA Desk, ne sme preseči 50 % celotnega proračuna za navedene dejavnosti.
   Člen 6
   Finančne določbe
   Za kritje stroškov, nastalih zaradi njenega sodelovanja v programu MEDIA 2007, Švica skladno s pogoji iz Priloge II letno plača prispevek v splošni proračun Evropske unije.
   Člen 7
   Finančni nadzor
   Pravila v zvezi s finančnim nadzorom švicarskih udeležencev v programu MEDIA 2007 so določena v Prilogi III.
   Člen 8
   Skupni odbor
   1.   Ustanovi se Skupni odbor.
   2.   Skupni odbor sestavljajo predstavniki Skupnosti in predstavniki Švice. Odbor odloča s soglasjem.
   3.   Skupni odbor je odgovoren za upravljanje in ustrezno izvajanje tega sporazuma.
   4.   Znotraj Skupnega odbora pogodbenici na zahtevo katere koli od njiju izmenjujeta informacije in se posvetujeta o dejavnostih, na katere se nanaša ta sporazum, in finančnih vidikih, povezanih z njimi.
   5.   Za razpravo o ustrezni uporabi tega sporazuma se Skupni odbor sestane na zahtevo katere koli od pogodbenic. Skupni odbor sprejme svoj poslovnik in lahko ustanovi delovne skupine, ki mu pomagajo opravljati njegovo nalogo.
   6.   Pogodbenici lahko vse spore v zvezi z razlago ali uporabo tega sporazuma predložita Skupnemu odboru. Skupni odbor lahko take spore razreši; zagotovijo se mu vse informacije, ki bi lahko bile koristne za poglobljeno preučitev stanja s ciljem najti sprejemljivo rešitev. V ta namen Skupni odbor preuči vse možnosti za ohranitev pravilnega delovanja tega sporazuma.
   7.   Skupni odbor redno preučuje priloge k temu sporazumu. Skupni odbor se lahko odloči, da bo priloge na predlog katere koli od pogodbenic spremenil.
   Člen 9
   Spremljanje, vrednotenje in poročila
   Ne da bi to vplivalo na odgovornosti Skupnosti glede spremljanja in vrednotenja programa skladno z zadevnimi določbami Sklepa o vzpostavitvi programa MEDIA 2007, se sodelovanje Švice v programu MEDIA 2007 stalno spremlja v okviru partnerstva med Skupnostjo in Švico. Da bi Švica pomagala Komisiji pripraviti poročila o izkušnjah, pridobljenih pri izvajanju programa MEDIA 2007, Švica Komisiji predloži prispevek, v katerem so opisani nacionalni ukrepi, ki jih je Švica sprejela glede tega. Švica sodeluje pri vseh ostalih posebnih dejavnostih, ki jih v ta namen predlaga Skupnost.
   Člen 10
   Priloge
   Priloge I, II in III so sestavni del Sporazuma.
   Člen 11
   Ozemeljska uporaba
   Ta sporazum se uporablja na ozemljih, na katerih se uporablja Pogodba o ustanovitvi Evropske skupnosti, pod pogoji, določenimi v navedeni pogodbi, in na ozemlju Švice.
   Člen 12
   Trajanje in odpoved
   1.   Ta sporazum je sklenjen za obdobje trajanja programa MEDIA 2007.
   2.   Če Skupnost sprejme nov večletni podporni program za evropski avdiovizualni sektor, se lahko ta sporazum pod sporazumno dogovorjenimi pogoji podaljša ali se o njem začnejo nova pogajanja.
   3.   Skupnost ali Švica lahko odpove ta sporazum tako, da o odpovedi uradno obvesti drugo pogodbenico. Sporazum preneha veljati 12 mesecev po dnevu takega uradnega obvestila. Projekti in dejavnosti, ki so v trenutku prekinitve v teku, se nadaljujejo, dokler niso končani, v skladu s pogoji, določenimi v tem sporazumu. Pogodbenici soglasno urejata vse morebitne ostale posledice odpovedi.
   Člen 13
   Začetek veljavnosti in začasna uporaba
   Ta sporazum začne veljati prvi dan prvega meseca, ki sledi mesecu, v katerem pogodbenici pošljeta uradno obvestilo, da sta zaključili svoje notranje postopke. Ta sporazum se začasno uporablja od 1. septembra 2007.
   Člen 14
   Uporaba jezikov
   Ta sporazum je sestavljen v dveh izvodih v angleškem, bolgarskem češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  UL L 327, 24.11.2006, str. 12.
   PRILOGA I
   Člen 1
   Svoboda sprejemanja in prenašanja na področju razširjanja televizijskih programov
   1.   Švica na svojem ozemlju zagotovi svobodo sprejemanja in prenašanja televizijskih programov, ki so pod sodno pristojnostjo katere od držav članic Skupnosti, kot je določeno na podlagi Direktive Sveta 89/552/EGS z dne 3. oktobra 1989 o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (1) (v nadaljnjem besedilu „Direktiva o televiziji brez meja“), v skladu z naslednjimi postopki:
   Švica ohrani pravico, da:

               (a)

               prekine prenos programov organizacije za razširjanje televizijskega programa pod sodno pristojnostjo katere od držav članic Skupnosti, ki očitno, resno in huje krši pravila o varstvu mladoletnih oseb in človeškega dostojanstva, določena v členih 22 in 22a Direktive o televiziji brez meja;

               (b)

               sprejme ukrepe proti organizaciji za razširjanje televizijskega programa, ki je ustanovljena na ozemlju katere od držav članic Skupnosti in katere dejavnost je usmerjena v celoti ali predvsem na švicarsko ozemlje, če je bila lokacija ustanovitve izbrana z namenom izogniti se predpisom, ki bi zanjo veljali, če bi bila ustanovljena na ozemlju Švice. Ti pogoji se razlagajo v luči zadevne sodne prakse Sodišča Evropskih skupnosti.

         2.   Za primere iz odstavka 1 tega člena se ukrepi sprejmejo po izmenjavi mnenj v Skupnem odboru, ustanovljenem v skladu s tem sporazumom.
   Člen 2
   Dogodki velikega družbenega pomena
   1.   Švica zagotovi, da izdajatelji televizijskih programov pod njeno sodno pristojnostjo ne uveljavljajo izključnih pravic za dogodke velikega pomena, ki so na seznamu takšnih dogodkov katere od držav članic Skupnosti, na tak način, da bi bil znaten del javnosti te države članice prikrajšan za spremljanje teh dogodkov, v skladu s členom 3a Direktive o televiziji brez meja.
   2.   V skladu z določbami člena 3a Direktive o televiziji brez meja, Švica obvesti Evropsko komisijo o ukrepih, ki jih je sprejela ali jih še bo sprejela glede tega.
   Člen 3
   Promocija distribucije in produkcije televizijskih programov
   Za namene izvajanja ukrepov, povezanih s promocijo in distribucijo evropskih del, se uporablja opredelitev evropskih del iz člena 6 Direktive o televiziji brez meja.
   Člen 4
   Prehodne določbe
   Člen 1 te priloge se uporablja od 30. novembra 2009.
   Do 30. novembra 2009 se določbe člena 1 Priloge II Sporazuma med Evropsko skupnostjo in Švicarsko konfederacijo na audiovizualnem področju o določitvi pogojev za sodelovanje Švicarske konfederacije v programih Skupnosti MEDIA Plus in MEDIA Usposabljanje (2), še naprej uporabljajo.

      (1)  UL L 298, 17.10.1989, str. 23. Direktiva, kakor je bila spremenjena z Direktivo 97/36/ES Evropskega parlamenta in Sveta (UL L 202, 30.7.1997, str. 60).

      (2)  UL L 90, 28.3.2006, str. 22.
   PRILOGA II
   FINANČNI PRISPEVEK ŠVICE ZA PROGRAM MEDIA 2007

               1.

               Finančni prispevek, ki ga za sodelovanje v programu MEDIA 2007 prispeva Švica v proračun Evropske unije, znaša (v eurih):

                           2007

                           2008

                           2009

                           2010

                           2011

                           2012

                           2013

                           4 205 000

                           5 805 677

                           5 921 591

                           6 039 823

                           6 160 419

                           6 283 427

                           6 408 897

               2.

               Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 (2) se uporabljata zlasti za upravljanje prispevka Švice.

               3.

               Potne stroške in stroške dnevnic švicarskih predstavnikov in strokovnjakov, nastale zaradi njihovega sodelovanja na zasedanjih, ki jih organizira Komisija v zvezi z izvajanjem programa, povrne Komisija na isti podlagi in po istih postopkih, kot takrat veljajo za strokovnjake iz držav članic Skupnosti.

               4.

               Po začetku začasne veljavnosti tega sporazuma in na začetku vsakega naslednjega leta Komisija Švici pošlje zahtevek za sredstva v višini njenega prispevka v proračun programa skladno s tem sporazumom. Ta prispevek se izrazi v eurih in se plača na eurski bančni račun Komisije.

               5.

               Švica plača svoj prispevek do 1. aprila, če Komisija pošlje zahtevek za sredstva pred 1. marcem, oziroma najpozneje 30 dni po datumu zahtevka za sredstva, če Komisija slednjega pošlje po navedenem datumu. Za vsako zamudo pri plačilu prispevka Švica plača obresti za neporavnani znesek za obdobje od dneva zapadlosti. Obrestna mera je enaka obrestni meri, ki jo na datum zapadlosti za svoje poslovanje v eurih uporablja Evropska centralna banka, povišani za 3,5 odstotnih točk.

      (1)  UL L 248, 16.9.2002, str. 1. Uredba, kakor je bila spremenjena z Uredbo št. 1995/2006 (UL L 390, 30.12.2006, str. 1).

      (2)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).
   PRILOGA III
   FINANČNI NADZOR ŠVICARSKIH UDELEŽENCEV V PROGRAMU MEDIA 2007
   Člen 1
   Neposredno komuniciranje
   Komisija neposredno komunicira z udeleženci programa, registriranimi v Švici, in z njihovimi podizvajalci. Ti lahko Komisiji neposredno predložijo vse zadevne informacije in dokumentacijo, ki jih morajo zagotoviti na podlagi aktov, navedenih v tem sporazumu, in pogodb, sklenjenih za njihovo izvajanje.
   Člen 2
   Revizije
   1.   V skladu z Uredbo (ES, Euratom) št. 1605/2002 in Uredbo (ES, Euratom) št. 2342/2002 ter v skladu z drugimi določbami, navedenimi v tem sporazumu, lahko odločbe o sporazumih o donacijah, ki se nanašajo na udeležence programa, ustanovljene v Švici, določajo, da lahko uslužbenci Komisije ali druge osebe, ki jih Komisija ustrezno pooblasti, kadar koli izvajajo znanstvene, finančne, tehnološke ali druge revizije v poslovnih prostorih udeležencev ali njihovih podizvajalcev.
   2.   Uslužbenci Komisije in ostale osebe z ustreznim pooblastilom slednje imajo primeren dostop do lokacij, delovnih procesov in dokumentov ter do vseh informacij, ki so potrebne za izvedbo takšnih revizij, vključno z informacijami v elektronski obliki. Ta pravica do dostopa se izrecno navede v pogodbah, ki se sklenejo z namenov izvajanja aktov, na katere se nanaša ta sporazum.
   3.   Računsko sodišče Evropskih skupnosti ima enake pravice kot Komisija.
   4.   Revizije se lahko opravijo po izteku programa ali tega sporazuma, skladno s pogoji, določenimi v zadevnih pogodbah.
   5.   Švicarski Zvezni urad za revizijo se vnaprej obvesti o revizijah, ki se bodo izvajale na ozemlju Švice. To obvestilo ni pravni pogoj za izvedbo takih revizij.
   Člen 3
   Preverjanja na kraju samem
   1.   V okviru tega sporazuma je na ozemlju Švice za izvajanje pregledov in inšpekcij na kraju samem pooblaščena Komisija (in OLAF) skladno s pogoji iz Uredbe Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (1).
   2.   Preglede in inšpekcije na kraju samem pripravi in vodi Komisija v tesnem sodelovanju s švicarskim Zveznim uradom za revizijo ali z drugimi pristojnimi švicarskimi organi, ki jih imenuje švicarski Zvezni urad za revizijo in ki se pravočasno obvestijo o predmetu, namenu in pravni podlagi pregledov in inšpekcij, da bi lahko zagotovili zahtevano pomoč. V ta namen lahko uradniki pristojnih švicarskih organov sodelujejo pri pregledih in inšpekcijah na kraju samem.
   3.   Na željo zadevnih švicarskih organov lahko ti opravljajo preglede in inšpekcije na kraju samem skupaj s Komisijo.
   4.   Kadar udeleženci programa MEDIA 2007 nasprotujejo pregledu ali inšpekciji na kraju samem, švicarski organi v skladu z nacionalnimi predpisi zagotovijo inšpektorjem Komisije vso potrebno pomoč, da lahko ti opravijo svojo nalogo pregleda ali inšpekcije na kraju samem.
   5.   Komisija švicarskemu Zveznemu uradu za revizijo v najkrajšem možnem času sporoči vsa dejstva ali sume v zvezi z nepravilnostmi, ki jih je ugotovila med pregledom ali inšpekcijo na kraju samem. Vsekakor pa mora Komisija zgoraj navedeni organ obvestiti o rezultatih takih pregledov in inšpekcij.
   Člen 4
   Obveščanje in posvetovanje
   1.   Za pravilno izvajanje te priloge pristojni švicarski organi in organi Skupnosti redno izmenjujejo informacije in na zahtevo ene od pogodbenic izvedejo posvetovanja.
   2.   Pristojni švicarski organi nemudoma obvestijo Komisijo o vsaki ugotovitvi, ki kaže na možnost nepravilnosti v zvezi s sklenitvijo ali izvajanjem pogodb ali sporazumov, sklenjenih z namenom izvajanja aktov, na katere se nanaša ta sporazum.
   Člen 5
   Zaupnost
   Informacije, ki se v kakršni koli obliki sporočijo ali pridobijo v skladu s to prilogo, se obravnavajo kot poslovna skrivnost in varujejo na enak način, kakor podobne podatke varuje švicarska zakonodaja in ustrezne določbe, ki se uporabljajo za institucije Skupnosti. Te informacije se ne smejo sporočiti drugim osebam, razen tistim v institucijah Skupnosti, v državah članicah ali v Švici, ki jih morajo poznati zaradi opravljanja svojih nalog, prav tako pa se ne smejo uporabljati v nobene druge namene kakor za zagotavljanje učinkovitega varovanja finančnih interesov pogodbenic.
   Člen 6
   Upravni ukrepi in kazni
   Brez poseganja v uporabo švicarskega kazenskega prava lahko Komisija v skladu z Uredbo (ES, Euratom) št. 1605/2002, Uredbo (ES, Euratom) št. 2342/2002 in Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (2) naloži upravne ukrepe ali kazni.
   Člen 7
   Izterjava in izvrševanje
   Odločbe, ki jih Komisija sprejme na podlagi programa MEDIA 2007 v okviru izvajanja tega sporazuma in ki osebam, ki niso države, nalagajo denarno obveznost, so izvršljive v Švici. Potrdilo o izvršljivosti izda organ, ki ga v ta namen določi švicarska vlada, ter o tem brez nepotrebnega odlašanja obvesti Komisijo, pri čemer se prej ne opravi nobena druga kontrola kakor preverjanje verodostojnosti akta. Izvrševanje poteka v skladu s švicarskimi procesnimi pravili. Zakonitost odločbe o izvršbi nadzoruje Sodišče Evropskih skupnosti. Sodbe Sodišča Evropskih skupnosti in Sodišča prve stopnje, izrečene na podlagi arbitražne klavzule, so izvršljive pod enakimi pogoji.

      (1)  UL L 292, 15.11.1996, str. 2.

      (2)  UL L 312, 23.12.1995, str. 1. Uredba, kakor je bila spremenjena z Uredbo Komisije (ES) št. 1233/2007 (UL L 279, 23.10.2007, str. 10).
 ---documentbreak--- NA ---documentbreak---

               21.11.2007

               SL

               Uradni list Evropske unije

               L 303/20

         SKLEPNA LISTINA
   Pooblaščenci
   EVROPSKE SKUPNOSTI
   in
   ŠVICARSKE KONFEDERACIJE,
   ki so se sestali v Bruslju dne enajstega oktobra leta dva tisoč sedem zaradi podpisa Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007, so sprejeli naslednje skupne izjave, ki so priložene tej sklepni listini:
   Skupna izjava pogodbenic o razvoju obojestransko koristnega dialoga o avdiovizualni politiki.
   Skupna izjava pogodbenic o prilagoditvi Sporazuma novi direktivi Skupnosti.
   Seznanili so se tudi z naslednjimi izjavami, ki so priložene tej sklepni listini:

               Izjava Sveta o švicarskem sodelovanju v odborih.

               Izjava Sveta o Prilogi I k Sporazumu.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   SKUPNA IZJAVA POGODBENIC O RAZVOJU OBOJESTRANSKO KORISTNEGA DIALOGA O AVDIOVIZUALNI POLITIKI
   Obe pogodbenici izjavljata, da je za zagotovitev ustreznega izvajanja Sporazuma in za krepitev sodelovanja pri zadevah, povezanih z avdiovizualno politiko, razvoj dialoga o teh vprašanjih v skupnem interesu. Obe pogodbenici izjavljata, da bo ta dialog potekal tako v okviru Skupnega odbora, ustanovljenega v skladu s Sporazumom, kot tudi na drugih mestih, kadar koli bo to primerno in potrebno. Pogodbenici izjavljata, da bodo v skladu s tem predstavniki Švice lahko povabljeni na zasedanja, ki bodo potekala ob robu zasedanj „odbora za stike“, ustanovljenega v skladu z Direktivo Evropskega parlamenta in Sveta 97/36/ES z dne 30. junija 1997, ki spreminja Direktivo 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (1).

      (1)  UL L 202, 30.7.1997, str. 60.
   SKUPNA IZJAVA POGODBENIC O PRILAGODITVI SPORAZUMA NOVI DIREKTIVI SKUPNOSTI
   Pogodbenici izjavljata, da bo, potem ko bo sprejeta nova direktiva na podlagi predloga Komisije za direktivo Evropskega parlamenta in Sveta o spremembi Direktive 89/552/EGS (COM(2005) 646 konč.), Skupni odbor odločil o posodobitvi sklicevanja v členu 1 Priloge I k Direktivi 89/552/EGS na zgoraj omenjeno novo direktivo.
   IZJAVA SVETA O ŠVICARSKEM SODELOVANJU V ODBORIH
   Svet se strinja, da se predstavniki Švice, če jih zadevajo obravnavane vsebine, kot opazovalci udeležijo zasedanj odborov in strokovnih skupin programa MEDIA. Ko na zasedanjih teh odborov in strokovnih skupin poteka glasovanje, predstavniki Švice niso prisotni.
   IZJAVA SVETA O PRILOGI I K SPORAZUMU
   Za pravilno izvajanje Sporazuma

               (i)

               se v skladu z obveznostmi Švice, povezanimi s svobodo sprejemanja in prenašanja televizijskih programov, televizijski programi, ki so pod sodno pristojnostjo Švice, obravnavajo na isti način, kot ga Švica uporablja za televizijske programe, ki so pod sodno pristojnostjo katere od držav članic Skupnosti, v skladu s členom 1 te priloge;

               (ii)

               v skladu z obveznostjo Švice, da olajša uporabo določb, ki se nanašajo na ukrepe, s katerimi države članice zagotavljajo razširjanje dogodkov velikega družbenega pomena, se ukrepi, ki jih je že ali jih še bo sprejela Švica glede tega, obravnavajo na isti način kot ukrepi držav članic, predvideni v členu 3a Direktive o televiziji brez meja.


title: Sklep Komisije z dne 24. januarja 2017 o ustanovitvi strokovne skupine Komisije „Platforma za dobrobit živali“ (Besedilo velja za EGP. )

text:
               31.1.2017

               SL

               Uradni list Evropske unije

               C 31/61

         SKLEP KOMISIJE
   z dne 24. januarja 2017
   o ustanovitvi strokovne skupine Komisije „Platforma za dobrobit živali“
   (Besedilo velja za EGP)
   (2017/C 31/12)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člen 13 Pogodbe o delovanju Evropske unije priznava živali kot čuteča bitja ter od Unije in držav članic zahteva, naj pri oblikovanju in izvajanju politik Unije na področju kmetijstva, ribištva, prometa, notranjega trga, raziskav in tehnološkega razvoja ter vesolja v celoti upoštevajo zahteve po dobrobiti živali, pri čemer spoštujejo zakonodajne ali upravne določbe držav članic zlasti glede verskih obredov, kulturnih tradicij in regionalne dediščine.

               (2)

               V skladu s členom 11(2) Pogodbe o Evropski uniji institucije vzdržujejo odprt, pregleden in reden dialog s predstavniškimi združenji in civilno družbo.

               (3)

               Člen 26 Pogodbe o delovanju Evropske unije določa, da mora Unija sprejeti ukrepe za vzpostavitev in zagotavljanje delovanja notranjega trga s prostim pretokom blaga, oseb, storitev in kapitala.

               (4)

               Člen 38 Pogodbe o delovanju Evropske unije dodeljuje Uniji nalogo, naj opredeli in izvaja skupno kmetijsko politiko.

               (5)

               Člen 179 Pogodbe o delovanju Evropske unije določa, da je cilj Unije okrepiti njene znanstvene in tehnološke temelje z oblikovanjem Evropskega raziskovalnega območja. V skladu s členom 180(b) navedene pogodbe Unija spodbuja sodelovanje s tretjimi državami in z mednarodnimi organizacijami na raziskovalnem, tehnološkorazvojnem in demonstracijskem področju Unije.

               (6)

               Komisija je leta 2011 ustanovila strokovno skupino za dobrobit živali (1), ki naj bi Komisiji pomagala in svetovala v zvezi z vprašanji na področju zakonodaje o dobrobiti živali ter olajšala izmenjavo informacij, izkušenj in dobre prakse na tem področju.

               (7)

               Evropski parlament (2) in Svet Evropske unije (3) sta pozvala k ustanovitvi platforme Unije za dobrobit živali, da bi izboljšali dialog med deležniki z namenom izmenjave izkušenj, strokovnega znanja in mnenj.

               (8)

               V skladu z zahtevami Parlamenta in Sveta bi morala nova strokovna skupina z imenom Platforma za dobrobit živali (v nadaljnjem besedilu: platforma) pomagati Komisiji in prispevati k vzdrževanju rednega dialoga o vprašanjih Unije, ki so neposredno povezana z dobrobitjo živali, kot so izvrševanje zakonodaje, izmenjava znanstvenih spoznanj, inovacij in dobre prakse/pobud ali mednarodnih dejavnosti na področju dobrobiti živali. Platforma bi morala Komisiji pomagati tudi pri temah, ki so povezane z Unijo in se lahko prepletajo z vprašanji dobrobiti živali, kot so trgovina, protimikrobna odpornost, varnost hrane, raziskave ali okolje. Ker bo mandat platforme enak mandatu obstoječe strokovne skupine za dobrobit živali, slednja ni več potrebna.

               (9)

               Platforma bi morala pri svojem delovanju ustrezno upoštevati dejavnosti drugih zadevnih skupin ali mrež za dialog na področju dobrobiti živali, kot so delovne skupine in mreže Evropske agencije za varnost hrane ali regionalna platforma za dobrobit živali za Evropo v okviru Svetovne organizacije za zdravje živali.

               (10)

               Platforma bi morala vključevati predstavnike pristojnih organov iz vseh držav članic, poslovnih organizacij, ki na ravni Evropske unije sodelujejo v verigi preskrbe s hrano in pri nastanitvi živali za druge namene kmetijske reje, organizacij civilne družbe, ki na ravni Evropske unije delujejo v zvezi z dobrobitjo živali, ter akademskih ustanov in raziskovalnih inštitutov, ki izvajajo znanstvene dejavnosti v zvezi z dobrobitjo živali. Članstvo v platformi bi moralo biti dostopno tudi strokovnjakom iz pristojnih organov v državah, ki niso članice EU in so pogodbenice Sporazuma o Evropskem gospodarskem prostoru, ter iz mednarodnih medvladnih organizacij.

               (11)

               Določiti bi bilo treba pravila o razkrivanju informacij s strani članov platforme.

               (12)

               Osebne podatke bi bilo treba obdelati v skladu z Uredbo (ES) št. 45/2001 Evropskega parlamenta in Sveta (4).

               (13)

               Primerno je določiti obdobje uporabe tega sklepa. Komisija bo pravočasno proučila, ali bi bilo priporočljivo podaljšanje trajanja Sklepa –

         SKLENILA:
   Člen 1
   Predmet urejanja
   Ustanovi se strokovna skupina z imenom Platforma za dobrobit živali (v nadaljnjem besedilu: platforma).
   Člen 2
   Naloge
   Naloge platforme so:

               (a)

               pomagati Komisiji pri razvoju in izmenjavi usklajenih ukrepov, katerih namen bo prispevati k izvajanju in uporabi zakonodaje Evropske unije na področju dobrobiti živali ter razumevanju zakonodaje Unije in mednarodnih standardov na področju dobrobiti živali v Uniji in zunaj nje;

               (b)

               pospešiti razvoj in uporabo prostovoljnih zavez podjetij v zvezi z izboljšanjem dobrobiti živali;

               (c)

               prispevati k spodbujanju standardov Unije na področju dobrobiti živali, da bi se povečala tržna vrednost proizvodov Unije na svetovni ravni;

               (d)

               spodbujati dialog med pristojnimi organi, podjetji, civilno družbo, akademskim svetom, znanstveniki in mednarodnimi medvladnimi organizacijami o vprašanjih v zvezi z dobrobitjo živali, ki zadevajo Unijo;

               (e)

               spodbujati izmenjavo izkušenj in dobre prakse, znanstvenih spoznanj in inovacij o vprašanjih v zvezi z dobrobitjo živali, ki zadevajo Unijo;

               (f)

               izmenjavati informacije o razvoju politike na navedenih področjih in o navedenih dejavnostih.

         Člen 3
   Posvetovanje
   Komisija se lahko s platformo posvetuje o kakršnem koli vprašanju v zvezi z dobrobitjo živali, ki zadeva Unijo.
   Člen 4
   Članstvo
   1.   Platforma ima največ 75 članov.
   2.   Platforma vključuje naslednje člane:

               (a)

               pristojne organe držav članic Evropske unije ter držav, ki niso članice EU in so pogodbenice Sporazuma o Evropskem gospodarskem prostoru (v nadaljnjem besedilu: članice EGP), odgovorne za dobrobit živali;

               (b)

               poslovne in strokovne organizacije z dejavnostmi na ravni Unije v verigi preskrbe s hrano, ki vključujejo živali ali živalske proizvode, in dejavnostmi v zvezi z gojenjem živali za druge vzrejne namene;

               (c)

               organizacije civilne družbe z dejavnostmi na ravni Unije, ki so povezane z dobrobitjo živali;

               (d)

               neodvisne strokovnjake iz akademskih ustanov in raziskovalnih inštitutov, ki izvajajo znanstvene dejavnosti v zvezi z dobrobitjo živali, ki vplivajo na politiko Unije;

               (e)

               mednarodne medvladne organizacije z dejavnostmi na področju dobrobiti živali (5);

               (f)

               Evropsko agencijo za varnost hrane.

         3.   Člani iz odstavka 2(d) so imenovani osebno ter delujejo neodvisno in v javnem interesu.
   4.   Člani iz odstavka 2(b) in (c) se izberejo v skladu s postopkom iz člena 5. Svoje predstavnike v platformi imenujejo na ravni višjega vodstva, pri čemer morajo zagotoviti, da so ti predstavniki stalni in imajo dovolj visoko raven strokovnega znanja. Komisija lahko zavrne predstavnika, ki ga imenujejo ti člani, če na podlagi utemeljenih razlogov, navedenih v pravilih povabila platforme k oddaji prijave, meni, da imenovanje ni primerno. V takem primeru je zadevna organizacija pozvana k imenovanju drugega predstavnika.
   6.   Člani iz odstavka 2(a), (e) in (f) imenujejo svoje predstavnike, odgovorne za dobrobit živali, in zagotovijo, da imajo ti predstavniki dovolj visoko raven strokovnega znanja.
   7.   Člani, ki ne morejo več učinkovito prispevati k dejavnostim strokovne skupine, ki po mnenju Generalnega direktorata za zdravje in varnost hrane ne izpolnjujejo pogojev iz člena 339 Pogodbe o delovanju Evropske unije ali ki odstopijo, niso več povabljeni na srečanja platforme in se lahko nadomestijo za preostanek mandata.
   Člen 5
   Izbirni postopek
   1.   Izbor članov platforme iz člena 4(2)(b) do (d) se izvede na podlagi javnega povabila k oddaji prijave, ki je objavljen v registru strokovnih skupin Komisije in drugih podobnih subjektov (v nadaljnjem besedilu: register strokovnih skupin). Povabilo k oddaji prijave se lahko objavi tudi drugje, vključno z namenskimi spletnimi mesti.
   Povabilo k oddaji prijave jasno določa merila za izbor, vključno z zahtevanim strokovnim znanjem in interesi, ki se bodo zastopali pri delu. Minimalni rok za oddajo prijav so štirje tedni.
   2.   Člani iz člena 4(2)(d) razkrijejo vse okoliščine, ki bi lahko pomenile navzkrižje interesov. Komisija zlasti zahteva, da ti posamezniki v okviru svoje prijave predložijo izjavo o interesih v skladu s standardnim obrazcem za strokovne skupine in posodobljeni življenjepis. Predložitev ustrezno izpolnjene izjave o interesih je nujna, da je lahko posameznik za člana imenovan osebno. Ocena navzkrižja interesov se izvede v skladu s horizontalnimi pravili Komisije o strokovnih skupinah (v nadaljnjem besedilu: horizontalna pravila) (6).
   3.   Za imenovanje organizacij iz člena 4(2)(b) in (c) je potreben vpis v register za preglednost.
   4.   Generalni direktor za zdravje in varnost hrane imenuje člane iz člena 4(2)(b) do (d), ki jih izbere med kandidati, ki imajo ustrezne kompetence na področjih iz člena 2 in so se odzvali na javno povabilo k oddaji prijave.
   5.   Člani se imenujejo za obdobje do 31. decembra 2019. Dolžnosti opravljajo do konca svojega mandata. Njihov mandat se lahko podaljša.
   6.   Generalni direktor za zdravje in varnost hrane imenuje nadomestne člane za člane iz člena 4(2)(d) pod enakimi pogoji kot zadevne člane, pri čemer ti nadomestni člani nadomestijo katerega koli člana, ki je odsoten ali zadržan. Generalni direktor sestavi tudi rezervni seznam ustreznih kandidatov, na podlagi katerega se lahko imenujejo nadomestni člani, ki s tem soglašajo.
   Člen 6
   Predsednik
   Platformi predseduje generalni direktor za zdravje in varnost hrane ali njegov predstavnik.
   Člen 7
   Delovanje
   1.   Platforma deluje na zahtevo predsednika v skladu s horizontalnimi pravili.
   2.   Platforma se načeloma sestane vsaj dvakrat letno v prostorih Komisije in vsakič, ko se Komisiji to zdi potrebno.
   3.   Službe Komisije zagotovijo tajniške storitve. Uradniki Komisije iz drugih oddelkov, ki se zanimajo za delo platforme, se lahko udeležijo njenih sestankov in sestankov njenih podskupin.
   4.   V dogovoru s predsednikom lahko platforma z navadno večino svojih članov odloči, da bodo njena posvetovanja javna.
   5.   Zapisnik, ki povzema razpravo o vsaki točki dnevnega reda in zaključke razprav, je smiseln in popoln. Zapisnik sestavi sekretariat, zanj pa je odgovoren predsednik.
   6.   Platforma soglasno sprejme poročila ali zaključke. V primeru glasovanja se o izidu glasovanja odloča z navadno večino članov. Člani, ki so glasovali proti, imajo pravico, da se dokument, ki povzema razloge za njihovo stališče, priloži zadevnemu poročilu ali zaključku.
   Člen 8
   Podskupine
   1.   Generalni direktor za zdravje in varnost hrane lahko na podlagi mandata, ki ga določi Komisija, ustanovi podskupine za preučitev posebnih vprašanj. Podskupine delujejo v skladu s horizontalnimi pravili in poročajo platformi. Razpustijo se takoj po opravljenem mandatu.
   2.   Člani podskupin, ki niso člani platforme, se izberejo na podlagi javnega povabila k oddaji prijave v skladu s členom 5 in horizontalnimi pravili (7).
   Člen 9
   Povabljeni strokovnjaki
   Predsednik lahko strokovnjake s posebnim strokovnim znanjem v zvezi z zadevo na dnevnem redu povabi, da priložnostno sodelujejo pri delu platforme ali podskupin.
   Člen 10
   Opazovalci
   1.   Posameznikom, organizacijam ali javnim subjektom se na neposredno povabilo ali na podlagi javnega povabila k oddaji prijave lahko dodeli status opazovalca v skladu s horizontalnimi pravili.
   2.   Organizacije ali javni subjekti s statusom opazovalca imenujejo svoje predstavnike.
   3.   Predsednik lahko opazovalcem in njihovim predstavnikom dovoli sodelovanje v razpravah platforme in prispevanje strokovnega znanja. Vendar pa nimajo pravice do glasovanja in ne sodelujejo pri pripravi poročil ali zaključkov platforme.
   4.   Platforma ima največ pet opazovalcev.
   Člen 11
   Poslovnik
   Na predlog predsednika in v dogovoru z njim platforma z navadno večino svojih članov sprejme svoj poslovnik na podlagi standardnega poslovnika za strokovne skupine v skladu s horizontalnimi pravili.
   Člen 12
   Poslovna skrivnost in ravnanje s tajnimi podatki
   Člani platforme in njihovi predstavniki ter povabljeni strokovnjaki in opazovalci spoštujejo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (8) in (EU, Euratom) 2015/444 (9). Če teh obveznosti ne spoštujejo, lahko Komisija sprejme vse ustrezne ukrepe.
   Člen 13
   Odnos z Evropskim parlamentom
   Evropski parlament se stalno obvešča o delu platforme. Komisija lahko na zahtevo Evropskega parlamenta in na načine, določene v Okvirnem sporazumu o odnosih med Evropskim parlamentom in Evropsko komisijo (10), povabi Parlament, naj določi strokovnjake, ki se bodo udeležili sestankov.
   Člen 14
   Preglednost
   1.   Platforma in podskupine so vpisane v register strokovnih skupin.
   2.   V registru strokovnih skupin se v zvezi s sestavo skupine objavijo naslednji podatki:

               (a)

               imena posameznikov, imenovanih osebno;

               (b)

               imena organizacij, ki so članice; razkrije se zastopani interes;

               (c)

               imena drugih javnih subjektov;

               (d)

               imena opazovalcev.

         3.   Vsi relevantni dokumenti, vključno z dnevnimi redi, zapisniki in pisnimi prispevki udeležencev, so na voljo v registru strokovnih skupin ali prek povezave z registra na posebno spletno mesto, kjer je mogoče najti informacije. Do posebnih spletnih mest se lahko dostopa brez registracije uporabnikov ali kakršnih koli drugih omejitev. Zlasti dnevni red in drugi relevantni referenčni dokumenti se objavijo pravočasno pred sejo, ki ji sledi pravočasna objava zapisnika. Izjeme glede objave so predvidene le v primeru, ko se zdi, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (11).
   Člen 15
   Stroški sestankov
   1.   Udeleženci, ki sodelujejo pri dejavnostih platforme in podskupin, za svoje storitve niso plačani.
   2.   Komisija povrne potne stroške in stroške bivanja, ki udeležencem nastanejo pri opravljanju dejavnosti platforme in podskupin. Povračilo se izplača v skladu z veljavnimi določbami Komisije v mejah razpoložljivih odobrenih sredstev, dodeljenih oddelkom Komisije v okviru letnega postopka razporeditve sredstev.
   Člen 16
   Uporaba
   Ta sklep se uporablja do 31. decembra 2019.

      V Bruslju, 24. januarja 2017

            Za Komisijo

         Vytenis ANDRIUKAITIS

            Član Komisije

      (1)  Strokovna skupina za dobrobit živali (E02668).

      (2)  Resolucija Evropskega parlamenta z dne 24. novembra 2015 o novi strategiji za dobrobit živali za obdobje 2016–2020 (2015/2957(RSP)).

      (3)  3464. seja Sveta – kmetijstvo in ribištvo – 17. maj 2016.

      (4)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (5)  Na primer Mednarodna organizacija za zdravje živali (OIE), Organizacija Združenih narodov za prehrano in kmetijstvo (FAO).

      (6)  Sklep Komisije z dne 30. maja 2016 o določitvi horizontalnih pravil o ustanovitvi in delovanju strokovnih skupin Komisije.

      (7)  Glej člen 10 in člen 14.2 horizontalnih pravil.

      (8)  UL L 72, 17.3.2015, str. 41.

      (9)  UL L 72, 17.3.2015, str. 53.

      (10)  UL L 304, 20.11.2010, str. 47.

      (11)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).


title: 2011/652/: Sklep Evropskega parlamenta in Sveta z dne 27. septembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/007 AT/Steiermark in Niederösterreich, Avstrija)

text:
               7.10.2011

               SL

               Uradni list Evropske unije

               L 263/9

         SKLEP EVROPSKEGA PARLAMENTA IN SVETA
   z dne 27. septembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/007 AT/Steiermark in Niederösterreich, Avstrija)
   (2011/652/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje v višini 500 milijonov EUR.

               (4)

               Avstrija je 9. marca 2010 predložila vlogo za uporabo ESPG v zvezi s presežnimi delavci v 54 podjetjih, ki delujejo v sektorju, razvrščenem v oddelek 24 NACE Revizija 2 („Proizvodnja kovin“), v sosednjih regijah Steiermark (Štajerska, AT22) in Niederösterreich (Spodnja Avstrija, AT12) v Avstriji, na ravni NUTS II, ter jo dopolnila z dodatnimi podatki do 27. januarja 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 8 284 908 EUR.

               (5)

               Zato bi bilo treba uporabiti ESPG, da se zagotovi finančni prispevek za vlogo, ki jo je predložila Avstrija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 8 284 908 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 27. septembra 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta 2014/821/SZVP z dne 4. novembra 2014 o podpisu in sklenitvi Sporazuma med Evropsko unijo in Ukrajino o statusu svetovalne misije Evropske unije za reformo sektorja civilne varnosti v Ukrajini (EUAM Ukraine)

text:
               21.11.2014

               SL

               Uradni list Evropske unije

               L 334/1

         SKLEP SVETA 2014/821/SZVP
   z dne 4. novembra 2014
   o podpisu in sklenitvi Sporazuma med Evropsko unijo in Ukrajino o statusu svetovalne misije Evropske unije za reformo sektorja civilne varnosti v Ukrajini (EUAM Ukraine)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2014 sprejel Sklep 2014/486/SZVP (1).

               (2)

               Svet je istega dne sprejel Sklep o pooblastilu za začetek pogajanj z Ukrajino za sklenitev sporazuma med Evropsko unijo in Ukrajino o statusu misije Evropske unije v okviru Skupne varnostne in obrambne politike (SVOP) v Ukrajini.

               (3)

               Unija in Ukrajina sta s pogajanji dosegli sporazum glede statusa svetovalne misije Evropske unije za reformo sektorja civilne varnosti v Ukrajini (EUAM Ukraine).

               (4)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Ukrajino o statusu svetovalne misije Evropske unije za reformo sektorja civilne varnosti v Ukrajini (EUAM Ukraine) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Ta sklep začne veljati na dan sprejetja.

      V Bruslju, 4. novembra 2014

            Za Svet

            Predsednik

         S. GOZI

      (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014).


title: Sklep Sveta z dne 24. septembra 2012 o imenovanju člana upravnega odbora Evropske agencije za kemikalije

text:
               25.9.2012

               SL

               Uradni list Evropske unije

               C 288/4

         SKLEP SVETA
   z dne 24. septembra 2012
   o imenovanju člana upravnega odbora Evropske agencije za kemikalije
   2012/C 288/03
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

               (2)

               Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (3)

               Madžarska vlada je Svet obvestila, da namerava madžarskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2013 –

         SPREJEL NASLEDNJI SKLEP:
   Člen 1
   Krisztina CSENGŐDY, madžarska državljanka, rojena 9. januarja 1961, se imenuje za članico upravnega odbora Evropske agencije za kemikalije namesto Zoltána ADAMISA, in sicer za obdobje od 25. septembra 2012 do 31. maja 2013.
   Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         S. ALETRARIS

      (1)  UL L 396, 30.12.2006, str. 1.

      (2)  UL C 134, 16.6.2007, str. 6.


title: Sklep Sveta 2012/372/SZVP z dne 10. julija 2012 o spremembi in podaljšanju Sklepa 2010/330/SZVP o integrirani misiji Evropske unije za krepitev pravne države v Iraku, EUJUST LEX-IRAQ

text:
               11.7.2012

               SL

               Uradni list Evropske unije

               L 179/22

         SKLEP SVETA 2012/372/SZVP
   z dne 10. julija 2012
   o spremembi in podaljšanju Sklepa 2010/330/SZVP o integrirani misiji Evropske unije za krepitev pravne države v Iraku, EUJUST LEX-IRAQ
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 7. marca 2005 sprejel Skupni ukrep 2005/190/SZVP o integrirani misiji EUJUST LEX Evropske unije za krepitev pravne države v Iraku (1).

               (2)

               Svet je 14. junija 2010 sprejel Sklep 2010/330/SZVP (2), s katerim je misijo podaljšal do 30. junija 2012.

               (3)

               Po priporočilih iz strateškega pregleda bi bilo treba misijo podaljšati še za 18 mesecev.

               (4)

               Misija EUJUST LEX IRAQ bo potekala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije iz člena 21 Pogodbe.

               (5)

               Sklep 2010/330/SZVP bi bilo treba zato ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/330/SZVP se spremeni:

               1.

               Člen 2(4) se nadomesti z naslednjim:
               „4.   Usposabljanje poteka v Iraku in v regiji, kakor tudi v Uniji. EUJUST LEX-IRAQ ima urade v Bruslju, Bagdadu, vključno z enoto v Basri, in Erbilu (regija Kurdistan).“

               2.

               Člen 2(5) se črta.

               3.

               Člen 6(5) se nadomesti z naslednjim:
               „5.   Vsi člani osebja opravljajo svoje naloge in ravnajo v interesu misije. Vsi člani osebja spoštujejo varnostna načela in minimalne standarde, določene s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).

               4.

               Člen 10 se spremeni:

                           (a)

                           odstavek 1 se nadomesti z naslednjim:
                           „1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUJUST LEX-IRAQ ustrezno in učinkovito izvajajo v skladu s členoma 4 in 8.“;

                           (b)

                           odstavek 4 se črta;

                           (c)

                           odstavek 8 se nadomesti z naslednjim:
                           „8.   Pred vsako napotitvijo ali potovanjem v Irak člani osebja EUJUST LEX-IRAQ, inštruktorji in strokovnjaki opravijo obvezno varnostno usposabljanje in po potrebi zdravniške preglede.“

               5.

               V členu 11 se doda naslednji odstavek:
               „2a.   Referenčni finančni znesek za kritje odhodkov, povezanih z misijo, med 1. julijem 2012 in 30. junijem 2013 znaša 27 150 000 EUR.“

               6.

               V členu 16 se drugi pododstavek nadomesti z naslednjim:
               „Uporablja se od 1. julija 2010 do 31. decembra 2013.“

         Člen 2
   Ta sklep začne veljati na dan sprejetja.
   Uporablja se od 1. julija 2012.

      V Bruslju, 10. julija 2012

            Za Svet

            Predsednik

         A. D. MAVROYIANNIS

      (1)  UL L 62, 9.3.2005, str. 37.

      (2)  UL L 149, 15.6.2010, str. 12.

      (3)  UL L 141, 27.5.2011, str. 17.“